**Priznati Bunker, CLC, Wrecks i PLR (Athens) osiguratelji**

Ažurirano: 17.05.2023.

Temeljem dolje navedenih propisa:

***Bunker***

* čl. 7. Međunarodne konvencije o građanskoj odgovornosti za štetu zbog onečišćenja pogonskim uljem iz 2001. godine (*International Convention on Civil Liability for Bunker Oil Pollution Damage, 2001*),
* čl. 823.e st. 2. Pomorskog zakonika (Narodne novine br. 181/04, 76/07, 146/08, 61/11, 56/13, 26/15, u daljnjem tekstu: *PZ*),

***CLC***

* čl. 7. Međunarodne konvencije o građanskoj odgovornosti za štetu nastalu zbog onečišćenja uljem iz 1992. godine (*International Convention on Civil Liability for Oil Pollution Damage, 1992*),
* čl. 820. st. 2. PZ-a,

***Wrecks***

* čl. 12. Međunarodne konvencije o uklanjanju podrtina iz Nairobija iz 2007. godine (*Nairobi International Convention on the Removal of Wrecks, 2007*),
* čl. 840.p PZ-a,

***PLR (Athens)***

* Uredbe (EZ) br. 392/2009 Europskog parlamenta i Vijeća od 23. travnja 2009. o odgovornosti prijevoznika u prijevozu putnika morem u slučaju nesreća (*Regulation (EC) No 392/2009 of the European Parliament and of the Council of 23 April 2009 on the liability of carriers of passengers by sea in the event of accidents*),
* čl. 4.a Atenske konvencije o prijevozu putnika i njihove prtljage morem iz 1974. i Protokola iz 2002. uz Konvenciju (*Athens Convention relating to the Carriage of Passengers and their Luggage by Sea, 1974 and the Protocol of 2002 to the Convention*),
* čl. 615.a st. 2. PZ-a,

lučke kapetanije, kao odgovarajuća nadležna tijela u Republici Hrvatskoj (*appropriate authority of a State Party/Contracting State*), na temelju potvrda o postojanju osiguranja ili drugog financijskog jamstva koje izdaju osiguratelji (*Blue Card*) (u daljnjem tekstu: *potvrda*), izdaju odgovarajuće svjedodžbe kojima se potvrđuje da je za određeni pomorski objekt na snazi određena vrsta osiguranja ili drugo financijsko jamstvo (*Certificate*) (u daljnjem tekstu: *svjedodžba*), koje je u skladu s gore navedenim propisima.

Kada lučka kapetanija temeljem gore navedenih propisa treba izdati Bunker, CLC, Wrecks ili PLR (Athens) svjedodžbu, a potvrdu je izdao jedan od dolje navedenih osiguratelja (u daljnjem tekstu: *priznati osiguratelji*);

***Priznati osiguratelji***

1. The American club
2. North Standard
3. Britannia P&I
4. Gard
5. Skuld
6. West
7. UK P&I
8. The London P&I
9. Japan P&I
10. The Swedish Club
11. Shipowners Club
12. Steamship Mutual
13. British Marine - London
14. MS Amlin P&I - London
15. Hanseatic Underwriters - Hamburg
16. Hydor AS – Oslo
17. The MECO group

lučka kapetanija se neće upuštati u provjeru S&P ratinga i kredibiliteta priznatog osiguratelja koji je izdao potvrdu.

Ako je potvrdu izdao neki od osiguratelja koji nije na gornjem popisu priznatih osiguratelja, lučka kapetanija će od Ministarstva mora, prometa i infrastrukture (u daljnjem tekstu: *Ministarstvo*) tražiti očitovanje da li se predmetni osiguratelj može smatrati priznatim osigurateljem, te da li isti može biti uvršten na popis priznatih osiguratelja.

Ako je očitovanje Ministarstva negativno ili isto izostane u roku od 3 mjeseca od kad je lučka kapetanija zatražila očitovanje od Ministarstva, lučka kapetanija neće izdati svjedodžbu, te će podnositelja zahtjeva za izdavanjem svjedodžbe obavijestiti o odbijanju istog.